cyanic-selkie/wikianc huggingface dataset:
Cuoca
Cuocas es trovada sur alga isolas peti a via de la costa de Australia Ueste, spesial Isola Rottnest, prosima de Perth, e ance Isola Bald prosima a Albany, e en grupos isolida e sperdeda en forestas e stepe costal entre Perth e Albany. Un colonia peti esiste a la limita este de sua estende en un area protejeda de Two Peoples Bay Nature Reserve, do los coesiste con la potoru de Gilbert, cual es menasada estrema con estingui.
Un cuoca pesa 2.5 a 5.0 kg e ave un longia de 40 a 54 cm, con un coco 25 a 30 cm. Lo ave un corpo spesa, gamas bon developada, oreas ronda, e un testo corta e larga. Sua sistem de musculos ia es orijinal adatada per salta bipede, ma tra sua evolui, la sistem ia ajusta per move tra arbores. An si lo pare como un cangaru peti, lo pote asende arbores e arboretas asta 1.5 metres. Su pelo ru es un brun grisin cual pali a beje a la adomen. La cuoca pote vive per sirca 10 anios.
Cuocas ave un modo de reprodui promiscua. Femas es matur sesal a sirca 18 menses. Pos un mense de jesta, los pari un bebe nomida un joey, cual abita sua pox per ses menses. La joey depende de sua madre per du plu menses pos sorti la pox, e es completa destetida sirca oto menses pos nase. Femas pote pari du veses per anios.
Un marinor nederlandes Samuel Volckertzoon ia scrive de un "gato savaje" a Isola Rottness en 1658. En 1696, Willem de Vlamingh ia malpersepi los per ratas jigante e nomida la isola per "nido de ratas", o Rattnest. La nom cuoca es de la parola gwaga en la lingua nyungar.
Como la plu de macropodos, cuocas come multe tipos de plantas, incluinte erbas, siperos, e folias. Un studia ia trova ce Guichenotia ledifolia, un arboreta peti de la familia Malvaceae, es un comeda favoreda de la cuocas. La plantas spinosa Acanthocarpus, cual es difisil per umanas e otra animales plu grande per pasea, dona la refuja favoreda par la cuocas per dormi en la dia.
Purpur
Purpur es un color entre blu e roja. Lo es simil a violeta, ma – diferente de violeta, cual es un color de la spetro otical de lus vidable – purpur es un color composada de la combina de blu e roja. Longo sondas en Europa e la SUA, purpur es la color la plu ofte asosiada con familias real, majia, misterio, e relijiosia. Cuando lo es combinada con ros, lo es asosiada con eroticas, e feminia, e sedui.
Purpur ia es la color portada par ofisiores alta roman; lo ia deveni la color imperal, portada par la renores de la Impero Bizantian e la Impero Roman Santa, e a pos par bispos catolica. Simil en Nion, la color es tradisional asosiada con la imperor e la aristocratia. La color oposada de purpur es jala.
La otica de purpur
Purpur, diferente de violeta, no es un de la colores de la spetro de lus vidable. Lo no ia es un de la colores de la arco de sielo identifiada par Isaac Newton, e lo no ave sua propre longia de onda de lus. Per esta razona, lo es nomida un color nonspetral. Lo esiste en cultur e arte, ma no en otica en la modo en cual violeta esiste. Lo es simple un combina, en proportios variosa, de du colores xef: roja e blu.
En la rota tradisional de colores, usada tra tempo longa par depintores, purpur es comun locada entre carmesi e violeta. En un varia pico diferente, en la rota de colores HSV, lo es locada entre majenta e violeta. Esta tinje es a veses nomida purpur eletrical.
En la sistem de colores RGB (nomida per la nomes engles de la colores roja (red), verde (green) e blu (blue), e usada per crea cada de la colores en un scermo de computador e un televisador), la estende de purpures es creada par misca lus roja e blu de intensias variante sur un scermo negra. La color purpur normal de HTML es creada par misca lus roja e blu en intensia egal, a un cuantia de brilia cual es media entre potia plen e oscuria.
En primi de color, purpur es representada a veses par la color majenta, o a veses par misca majenta con roja o blu. Lo pote es ance creada par misca sola roja e blu, ma en esta caso la purpur es min briliante par causa de un satura o intensia plu basa. Un purpur min briliante pote es ance creada con lus o pinta par ajunta alga cuantia de la color xef tre (verde per lus; jala per pigmento).
Clases sintatical de parolas
Parolas pote es clasida en modos varios. Linguistes clasi comun parolas en du clases: la clase abrida e la clase cluida. La clase abrida es multe grande pote aseta multe parolas nova. La clase cluida es plu peti e plu stable e no aseta fasil parolas nova.
La clase abrida
La clase abrida inclui nomes, verbos, ajetivos, e averbos:
Nomes (o sustantivo) indica tipal ojetos fisical como persones, locas, e cosas – ma nomes pote indica ance consetas plu astrata ce es gramatical simil. Comun, on introdui un nom con determinantes, e pote segue el con ajetivos, formulas de preposada, e proposas ajetival.
Ajetivos es parolas ce altera la sinifia de nomes. Ajetivos indica tipal la cualias de la persones o cosas indicada par nomes.
Averbos es parolas ce descrive cuasi cualce otra cosa, per esemplo verbos, ajetivos, otra averbos, determinantes, preposadas, formulas varios, e an frases completa. Usual, averbos informa sur locas, tempos, situas, causas, o maneras. Averbos es tipal la mesma como, simil a, o derivada de ajetivos.
Esclamas (o interjetas) es parolas ce indica la emosias de la parlor o scrivor.
La clase cluida
Determinantes es parolas ce descrive nomes par espresa la referes de la nom, incluinte identia e cuantia. Esemplos de determinantes comun inclui tota, la, un, esta, acel, ce, cual. Determinantes pote ance inclui ajetivos de posese. Un otra grupo de determinantes es parolas ce indica cuantia, como "multe", "poca" e numeros.
Preposadas introdui formulas de nom, e formi un formula de preposada. Tipal, un formula de preposada descrive un nom, pronom, ajetivo, o averbo presedente – o el pote descrive un frase intera. La preposada indica como la formula de nom relata a la strutur ce conteni el: el mostra la rol ce el ave en la descrive. Multe linguas ave posposadas en loca de preposadas.
Juntas es parolas ce lia du cosas la un a la otra. Ave du spesies: conjuntas e sujuntas. Un conjunta lia du composantes de la mesma spesie, per produi un composante plu grande de esta spesie. Per esemplo, du formulas nomal juntada par e produi un formula nomal plu grande. Un sujunta lia un suproposa a la frase conteninte, indicante la rol de la suproposa en la frase.
Paroletas (o particulas) inclui parolas varios ce no conveni fasil en la otra clases. El inclui parolas ce indica tempo, aspeta, moda, e vos de verbos, grados de ajetivos e averbos, e parolas como "no" e "si".
Lilongwe
Lilongwe es la capital de Malaui. La cuantia de abitores en 2018 ia es 989.318.
Impero Elaman
La Impero Elaman (Haltamti) ia es un impero antica locada en la este de Iran.
Bucheon
Bucheon (부천시, 富川市, pronunsiada Butxeon) es un site prosima a Seoul en la provinse de Gyeonggi-do en Corea Sude. En 2004 la cuantia de popla de la site ia es 864,501.
Clima
La temperatur promedia per un anio es 12.8℃, la promedia en janero es -3.8℃ e 26.6 ℃ en agosto.
Transporta
Bucheon es locada longo linia 1 de la Seoul Metro, ce vade ueste a Incheon. Linia 7 ance es prosima a la site.
Anyang
Anyang (pronunsiada Aniang, 안양시, 安養市) es un site grande in Corea Sude, prosima a la capital Seoul, e en la provinse Gyeonggi-do. El ave un cuantia de popla de 625,197 en 2004. Anyang ave la mesma metro ce esiste en Seoul e otra sites grande en la provinse, e no es fasil saber de do un site fini e do la otra site comensa. Un rio con la mesma nom, la Rio Anyang, divide la site.
Locas interesante en la site inclui la stasiones Beomgye Stasion e Pyeongcheon Stasion, e Anyang Stasion. Anyang Stasion ia es la loca per la prima Starbucks en la site (aora esiste multe plu Starbucks).
Istoria de la Gera de Peloponeso
La Istoria de la Gera de Peloponeso (elinica Ιστορία του Πελοποννησιακού Πολέμου) es un rejistra istorial cual nara la Gera de Peloponeso (431–404 aec) entre la Alia Peloponesan (gidada par Sparta) e la Alia Delian (gidada par Atina). Lo ia es scriveda par Tucidide, un istoriste atinan ci ia servi como jeneral atinan en la gera. Sua nara de la disputa es regardada como un clasica e videda como un de la obras erudita prima de istoria.
Completinte
(Traduida de http://www.sil.org/linguistics/GlossaryOfLinguisticTerms/WhatIsAComplement.htm)
Tradisional, un completinte es un parte de un proposa cual es usada per ajunta un descrive a la sujeto o la ojeto de la proposa. Ave du varias:
En gramatica jenerante, un completinte es diferente definida. El es un categoria de formula o proposa cual es sucategorida par la nucleo de la formula o proposa. Esta espresas es obligada, e los contrasta con "ajuntadas", cual es elejable. Per esemplo, la ojeto direta de un verbo transitiva es obligada e donce un completinte, ma un espresa averbal es jeneral elejable, e donce no un completinte. Ma la distingui no es sempre clar...
Esemplos:
Nonesemplos:
Oscar Matei
Oscar Matei (nome orijinal Oscar Matthei) ia es un botaniste txilan.
Impero Palmiran
La Impero Palmiran ia es un stato rebelante sentrida a Palmira cual ia separa de la Impero Roman en la Crise de la Sentenio Tre. Lo ia inclui la provinses roman de Suria, Filastin, Arabia Petrea, Egipte, e otra partes de Asia sude-ueste.
Imperor Valerian ia es caturada par la Imperor Shapur de la Impero Sasanan, cual ia resta la provinses este de la Impero Roman abrida a atacas par la persianes. Odenato, un xef de la Palmiranes, ia gania un batalia con Shapur prosima a la rio Eufrates en 260 ec, e alora ia reclama tota de la teritorios roman cual los ia ocupa.
Per 263, seguente un ataca susedosa de la capital persian Ctesifon, Odenato ia prende la titulo "Re de Res", tradisional usada par la imperores persian. El ia ave controla de la Levante, Mesopotamia roman, e la rejion este de Anatolia.
Zenobia ia es capas de concista rapida la plu de la teritorios de la imperio este, e ia atenta manteni relatas con la Impero Roman. En 271, el declara se un Imperoresa e ia batalia per un tempo corta con la Imperor Aurelian, ci ia concista Palmira e catura la imperoresa. Un anio plu tarda, la Palmiranes ia rebela, cual ia causa ce Aurelian ia destrui Palmira.
Oji, la Impero Palmiran es videda como un icon en nasionalisme suri.
Averbos en franses
Averbos en franses es usada per altera ajetivos, otra averbos, e verbos e proposas. Los no es infletada; donce la forma de averbos no cambia seguente se rol en un frase.
Forma
La plu averbos en franses es creada par ajetivos. En la plu casos, on crea on averbo per ajunta la sufisa -ment (en la modo o mente de) a la forma femin unal de la ajetivo. Per esemplo, la forma femin unal de lent (lenta) es lente, donce la averbo corespondente es lentement (en modo lenta); simil, heureux → heureusement (felis → en modo felis).
Ma en alga casos la tronco de un ajetivo es cambiada per conveni a la sufisa.
Leteratur deutx
Esta articulo es supra la leteratur en la lingua deutx. Lo inclui leteratur scriveda en Deutxland, Osteraic e partes deutx de Beljia e Suiz, Lictenstain e Tirol Sude en Italia.
Averbos en franses
Forma
Alga averbos es creada nonregulal, non usante -ment:
Leteratur deutx
Eda medieval
La leteratur deutx medieval refere a la leteratur scriveda en Deutxland, comensante en la periodo carolingian e sur sua fini on ave datas variosa ma la Reforma (1517) es la punto media.
Deutx alta antica
Averbos en franses
Forma
E natural, multe averbos simple no es creada de ajetivos:
Leteratur deutx
Eda medieval
La obra la plu famosa en esta lingua es la Hildebrandslied, un peso corta de verso eroin aleterosa germanica cual, estra la Muspilli es la sola survivor de cual ia ta es un tradision bocal vasta. Otra obra importante, en la dieleto norde de sason antica, es un vive de Cristo en la stilo de epica eroin conoseda como la Heliand.
Deutx alta media
Deutx alta media comensa en la sentenio 12 e en la dui du de esta, on ave un intensi subita de ativia, cual ia dona 60 anios de "eda orosa" de la leteratur deutx medieval refereda como la mitteldeutsche Blütezeit (1170-1230). Esta ia es la periodo de flori de la poesia lirica en deutx alta media, spesial la menestreles (Minnesang en deutx). Un de la poesistes la plu importante ia es Walther von der Vogelweide. La mesma sesdes anios ia vide composa de la romanses de cortea. Estas ia es scriveda en duples rimada, es fundida sur modeles franses como Chrétien de Troyes e relata con la tema arturian, pd, Parzival parl Wolfram von Eschenbach. La promove leteratural tre de esta anios ia es un renovi de la tradision eroin, en cual la tradision bocal germanica antica pote ancora es persepida, ma cristianida e ajustada a la corte. Esta epicas eroin medieval alta es scriveda en linias rimada, no versa aleterada (pd la Nibelungenlied).
Esta periodo fini en 1350, en cuando la deutx alta nova temprana comensa con la Renase Deutx, pos la inventa de tipos movable en la media de la sentenio 15. Donce, la leteratur de la sentenio 14 tarda e la sentenio 15 temprana es situada entre la deutx alta media e nova, e pote es clasida como cualce de los. Obras de esta periodo de cambia inclui La Anelo (s 1410), la poesias de Oswald von Wolkenstein e Johannes von Tepl, la varias deutx de Ponto e Sidonia, e la obras de Hans Folz e Sebastian Brant (Barcon de foles, 1494), entre otras. La tradision de Volksbuch cual ta flori en la sentenio 16 trova sua orijina en la dui du de la sentenio 15.
Eda moderna
La Baroca (1600 a 1720) ia es un de la tempos la plu importante en la leteratur deutx. Multe scrivores refleta esperias asustante en la Gera de Tredes Anios, en poesia e en prosa. La aventuras de la joven e inosente Simplicissimus de Grimmelshausen en sua libro Simplicius Simplicissimus ia deveni un novela famosa en esta periodo. Martin Opitz ia institui la regulas per la "puria" de la lingua, stilo, versa e rima. Andreas Gryphius e Daniel Caspar von Lohenstein ia scrive trajedias en deutx or Trauerspiele, frecuente sur temas clasica e bastante violente. Poesia relijial e erotica ia apare a veses en deutx e latina. Sybille Ursula von Braunschweig-Lüneburg ia scrive parte de un novela, Die Durchlauchtige Syrenin Aramena, cual completida ta es la novela la plu conoseda de la leteratur baroca deutx; lo ia es finida par sua frate Anton Ulrich e editada par Sigmun von Birken.
La periodo ia apici e ia fini con La sufris de la joven Werther (1774) par Goethe.
De la desenio tarda de 1760 asta la anios temprana de la desenio de 1780 la promove Sturm und Drang ia domina la sena leteratural deutx. Esta promove ia dona libria a espresa de sujetalia individual e emosias estrema como responde a razonalisme forsada par la Lumina e liada a promoves estetica. On considera la filosofiste Johann Georg Hamann la promovor de la promove, e Johann Wolfgang von Goethe ia es un proposor notable de la promove an si el e Friedrich Schiller ia fini sua periodo de asosia con lo, comensante cual ta deveni la Clasicisme de Weimar. Esta ia dura entre 1786 e 1805.
Disionario de Lingua Franca Nova: Elefen-Engles Engles-Elefen
La Disionario de Lingua Franca Nova: Elefen-Engles Engles-Elefen es la disionario publicida de lingua franca nova, fada par Simon Davies e George C. Boeree. Fundida sur la Disionario de Elefen, la parte elefen–engles conteni plu ca 17 000 entradas xef e plu ca 6 000 espresas ajuntada; on trova plu ca 34 000 entradas xef en la parte engles–elefen. La libro ofre ance un resoma corta de la gramatica elefen, incluinte listas aidosa de parolas funsional, prefisas e sufisas.
Coiote
La coiote (Canis latrans) es un spesie de canido cual abita America norde e sentral, de Panama en la sude, tra Mexico e la SUA, a Canada e Alaska en la norde. Ave 19 suspesies. An si la lupo gris es un relata cual es orijinal de Eurasia, pare ce la coiote ia evolui en America norde en la eda plestosene (1.8 milion anios a ante oji). La estende de la coiote ia grandi con la aveni de sivilia, e los reprodui fasil an en areas urban.
Eneida
Eneida (latina: Aeneis) es un poesia epica scriveda par Vergilio de 29 a 19 aec, cual nara la istoria de Eneas, un om de Troia ci ia viaja a Italia, do el ia deveni la asendente de la romanes. La
La eroe Eneas ia es conoseda par la elinicas e la romanes, esente un carater de la Iliada. Vergilio ia prende la naras descomutada de la vagante Eneas, se asosia neblosa con la funda de Roma e un caracter de cualias no fisadas estra un grande pietas, e ia crea un mito fundal o epica nasional cual ia uni Roma con la lejendas de Troja, ia esplica la Geras Punica, ia dona gloria a la virtuas tradisional roman e ia legali la dinastia de Julio e Claudio como desendentes de la fundores, eroes e dios de Roma e Troia.
Resoma
Resoma
Strutur
La Eneida ave 12 libros: la ses prima es como la Odisea e la ses du es como la Iliada.
Libro 1
Juno, conosente la destina gloriosa cual ta veni a la troianes (ci ta funda la Impero Roma), intende impedi los de ariva a Italia. Afin esta aveni, Juno demanda a Eolo ce el causa ce los ta afonda. Per esta favore, Juno ofre un nimfa como un sposa per Eolo. Eolo aseta esta e fa ce la troianes es sperdeda tra la mar. Netun vide la ata de Eolo como un insulta, car la mar es sua propre impero. Alora, el aida la troianes a ariva a la plaias de Libia, ma los ariva en du grupos. Entretempo, Venus, madre de Eneas, desemblante como un virjin de Sparta, informa la troianes ce los es en la pais de la reina Dido. La sposo de Dido, Sicueo, ia es asasinada par sua frato Pigmalion, e alora Dido ia fuji e ia fundi un site en esta pais cual el ia compra. Eneas dirije se a la site e, cuando el ariva, el vide la cameradas cual el ia perde. Los ia ariva ance a esta costas e ia demanda ce Dido aida per trova Eneas. Alora, el presenta se e Dido bonveni los. Venus, con la intende ce Dido ta favore Eneas, demanda a sua fio Cupido ce el causa ce Dido deveni enamada par Eneas. El fa esta, e Dido demanda ce Eneas nara sua mal fortunas.
Libro 2
La libros 2 e 3 es relata dentro de la relata. Eneas, nara la cade e la saca de Troia (libro 2) e la mal fortuna de el e sua popla de esta aveni (libro 3). La troian nara la avenis pos la fin de la Iliada. Esta nara comensa con la episodio de la cavalo: Odiseo, junta a otra soldatos elinica, ia asconde se en la cavalo de lenio e entretempo, la resta de la soldatos elinica asconde se en la isola de Tenedos, fronte a Troia, La troines, iniorante la engana, comprende ce la elinicas ia fuji e fa entra la cavalo en la site. Los ia pensa ce es un ofre a la deos contra ce la avertis de Laocoonte, ci a mori junta a sua du fios. Durante la note, Odiseo e sua omes sorti de la cavalo e abre la portas de la site per ce entra la otra elinicas e totas ia vinse a la troianos e arde la site. Durante la ataca, Hector apare en la suenios de Eneas, e anunsia a el la cada de Troia e manda a el salva la Penates e fuji.
La ruido de la lutas ia fa velia Eneas ci, vidente sua site ardente, deside luta con la troianes asta mori. El ia vade a la palasio de Priamo e vide la mori de sua fio Polites, par Pirro, ci a pos destesti Priamo.
A pos el ia trova Helena e furiate, ia deside puni el per es la causa de la gera ma Venus, sua madre, apare e manda freni a el: la culpores de la gera es la deos, no Helena. A pos, Venus manda a Eneas busca sua familia e la Penates. Eneas trova sua padre Ancises e sua fio Ascanio. Los ia fuji de la site ardente. Eneas ia reveni a Troia per busca sua fem Creusa, ci ia mori e apare a el disente ce sua destina es fundi la site de Roma. Eneas reveni con la suas estra Troia e prepara se per sorti.
Libro 3
Eneas ia fuji a la site de la tracies, ci ia es sua amicos. Desembarcante ala, Eneas ia vole fundi la site nova en esta tera. Per ensende un foco per sacrifia, los ia colie ramos de arboreta e estas ia comensa sangui. Eneas es fronte a la tumulo de Polidoro, e la ramos es la lansas cual ia usa Polimestor per mata el. Un vose resona a interna de la tumulo: es la ombra de Polidoro ce ia averti a la troianes ce la re de la Thraces favore la elinicas. La viajores ia deside abandona esa loca contaminada.
Eneas e sua popla vade alora a la corte de la re Anio, en Delos.
Libro 4
La rea Dido, con la aida de Cupido, deveni enamada par Enea e conta sua sentis a sua sore Ana. Sua sore recomenda el lasa flue acel ama, ma el ancora recorda sua spos morida Siceo. Cuando Juno ia reali es, el alia se con Venus afin Enea enama se ance de el. Sua ojeto es ce Enea resta ala per sempre. Venus aseta. Cuando Enea e Dido sorti xasa, on ave un pluve e los asconde se en un cava do los ia fa la ama. Esta ariva a Jupiter e, temente ce Enea para la viaja, envia Mercurio per recorda el ce sua destina es fundi Roma.
Libro 5
Pos escapa de la tempesta, Eneas e sua acompaniores ia desembarca en Sisilia, do Aceste es re, troian de orijina e do Ancise, la padre d eEnea ci ia mori un anio ante, es interada. Eneas organiza un seremonia ritual e juas funeral. La nara de la provas ocupa un bon parte de la libro.
Un acompanior de Enea, inspirada par Pala, sujesta lasa la plu debil en Sisilia e vade a Latium con sua gerores. Ancise apare a Enea, apoiante sua consela e demanda el vade visita la Sibila de Cumas ci va lasa el entre en la enferno afin los pote parla. Enea vade a Cumas su la proteje de Netuno, la pilote Palinoro mori per paia la proteje de totas.
Libro 6
La desende a Enfernos es un de la partes plu conoseda de la epica. Lo es un viaja do Enea, gidada par la sibila, descovre la pais de la moris, ma ance sua propre desendentes.
Enea, cuando ariva a Cumas, vade do la sibila. El confirma ce el va ateni sua ojeto pos multe probas e geras. El demanda a la sibila aida per entra en la Enfernos per reuni con sua padre Ancise. El vide varia rejiones de la Enfernos asta ariva a la Campos Elisean, do los trova Ancise, ci mostra a Enea sua desendentes futur: la res de Alba Longa, Romulo (fundor de Roma), sua seguentes, Bruto la Antica, Pompeio, Julio Cesar e Augusto, ci ta ateni un Impero rica e pasosa. Enea reveni a la surfas de la tera e continua sua dirije a Latium.
Libreville
Libreville es la capital de Gabon. La cuantia de abitores en 2013 ia es 703.904.
Frates Grimm
La Frates Grimm (en deutx: Die Gebrüder Grimm), Jacob e Wilhelm Grimm, ia es profesores deutx ci es plu conoseda per sua publici de colies de naras folcloral e naras de fes. Los es ance conoseda per sua labora en linguistica, spesial sua descovre de la cambias de sonas en parolas tra tempo – un idea conoseda como la Lege de Grimm. Los ia populari naras como Capeta Roja, Hansel e Gretel, Blancaneva, Rumpelstiltxin, Senerela, e multe otras.
Istorias (Herodoto)
La Istorias (elinica Ἱστορίαι) de Herodoto es considerada la obra prima de istoria en la leteratur ueste. Scriveda en 440 aec en la dialeto ionian de elinica clasica, la Istorias servi como un rejistra de tradisiones antica, politica, jeografia e desacordas de varia cultures cual ia es conoseda en Asia ueste, Africa norde e Elas en acel tempo. An si no es un rejistra entera nonpartal, lo resta un de la fontes ueste plu importante sur esta cosas. en ajunta, lo ia institui la jenera e studia de istoria en la mundo ueste (an con la esiste de rejistras istorial e arcivos a ante).
La Austríada
La Austríada es un epica par Juan Rufo divideda en 24 capitoles. Lo comensa con la revolta de la Alpujarras e fini con la batalia de Lepanto.
On ave otra obra de aora con la mesma titulo de cual la autor es Juan Latino.
Reseta
En la capitol 6 de Don Quixote, La Austriada es un de la libros cual Cervantes salva en la nara, en la sena de la biblioteca de Don Quixote, un arde de libros de cavaleria:
Romani
La romani es un etnico tradisional vagante, abitante la plu en Europa e la Americans e orijinante de India e Pacistan norde, pd Radjastan, Hariana, Pandjab, e Sind.
Studias jenetica ia confirma ce la romani ia veni de un sola grupo cual departi de India norde-ueste sirca 1500 anios pasada. La rexerca en la Jornal European de Jenetica Umana ia indica ce supra 70 persento de omes romani parteni a un sola linia jenetica cual pare unica a la romani. Sirca un mil anios a ante, los ia ariva a Europa. Los ia es asosiada con un otra grupo indo-arian, la dom.
De la sentenio 19, alga romani ia migra ance a la americas. Lo es estimada ce un milion romani abita en la SUA e 800,000 en Brasil. Brasil inclui ance un comunia notable desendeda de persones deportada par la Impero Portuges en la incuisisio en Portugal. De la sentenio 19 tarde, la romani ia migra a otra paises en America Sude e Canada.
En Febrero 2016, en la Confere Roma Internasional, la Ministro Indian de Consernas Esterna ia declara de la popla de la comunia de romani es enfantes de India. La confere ia fini con un recomenda a la governa de India per reconose la comunia romani, sperdeda tra 30 nasiones, como un parte de la diaspora indian.
Pisa
Pisa es un site en la rejion Toscana de Italia sentral. Lo monta la rio Arno, apena do la rio esflue en la Mar Liguria. Lo es la capital de la provinse de Pisa. An ce Pisa es famosa per sua tore apoiada (la tore de campaneria de la catedral de la site), la site de plu ca 90 mil abitantes (sirca 200 mil en la area urban) conteni plu ca 20 otra eglesas istorial, alga palasios medieval, e pontes variosa supra la Arno. Multe de la arciteta de la site ia es finansiada par sua istoria como un de la republicas maral la plu susedosa de Italia.
La site es ance la loca de la Universia de Pisa, cual ave un istoria cual estende a la sentenio 12, e lo ance ave la Scuola Normale Superiore di Pisa, fundida par Napoleon] en 1810, e sua enfante, la Scuola Superiore Sant'Anna, un de la plu respetada universias en Italia.
La orijin de la nom "Pisa" es un misterio. On ia sujeste variosa ce la pelasgos, la elenicas, la etruscas, e la ligurianes ia es la fundores de la site, per esemplo, como un colonia de la site antica de Pisa en Elas. Restas arceolojial de la sentenio sinco aec ia mostra ce la esiste de un site a la mar cual ia intercambia con la elinicas e la galos. La esiste de un necropoli etrusca, descovreda en escava en la Arena Garibaldi en 1991, suseste forte ce la site ia es fundida par la etruscas. La leteratur elinica ia dise frecuente ce lo ia es un site multe antica.
Pisa ave un istoria multe interesante, con multe cambias de rena: Lo ia es un parte de la Republica Roman, 180 – 27 aec, e de la Impero Roman, 27 aec - 476 ec. Lo ia es un parte de la Rena de Odoacer, 476 ec – 493, cual es comun usada como un marca de la fini de la Impero. Ma lo ia es concistada par la ostrogotos, e deveni un site de la Rena Ostrogoto, 493 – 553. La Impero Roman Este ia reclama lo per un dui sentenio, 553 – 603, cuando lo es clamada par la Rena Lombarda, 603 – 773. Carlos la grande ia concista lo e ia rena 774 – 812. Lo deveni la Marcia de Toscana como un parte de la Impero Roman Santa, 812 – 1000.
Lo ateni autonomia como la Republica de Pisa per plu ca cuatro sentenios, 1000 – 1406, ma es asorbada par la Ducia de Firenze, 1532 – 1569, e alora la Ducia Grande de Toscana, 1569 – 1801. Per ses anios, lo ia es un parte de la Rena de Etruria, 1801 – 1807, e donce ia es asorbada en la Impero Franses, 1807 – 1815. Lo deveni un parte de la Ducia Grande de Toscana denova, 1859 – 1860. Pisa ia es incluida en la Rena de Italia, 1861 – 1946, e pos la Gera Mundal Du, en la Republica de Italia, 1946 a la presente.
Lingua aidante internasional
Un lingua aidante internasional (LAI) es un lingua artifisial desiniada per aida comunica internasional.
Kabul
Kabul (farsi e paxto: کابل‎) es la capital e site la plu grande de Afganistan, locada en la rejion este de la pais. Lo es ance un munisipa cual formi un parte de la provinisa plu grande de Kabul. Seguente estimas de 2019, la cuantia de popla en Kabul es 4.114 milion, cual inclui tota la grupos etnical major de Afganistan. Urbani rapida ia resulta en Kabul deveni la site grande 75 de la mundo.
Lingua aidante internasional
La lingua cual ave prima un grupo grande de parlores ia es volapük, creada par Johann Martin Schleyer en 1879. Plu tarda, esperanto, creada par L. L. Zamenhof en 1887, deveni multe susedosa, e volapük ia perde rapida la plu de sua seguores.
Kabul
Kabul es locada alta en un vale streta entre la montes de la Hindu Kush, con un altia de 1790 metres, un de la capitales la plu alta en la mundo. La site es estimada como ave plu ca 3500 anios de esiste, notada de, a min, la eda de la Impero Acemenan. Lo es a un loca stratejial longo la vias de comersia de Asia sude e sentral, e un loca clavin de la Via de Seda. Lo ia es un parte de la Impero Acemenan, segueda par la Imperos Seleucan, Cuxan, Sasanan, Maurian, Timuran, Mugul, e otras, asta 1747, cuando lo ia deveni un parte de la [[Impero Afgani] (acc Impero Durrani). Kabul ia deveni la capital de Afganistan en 1776.
Lingua aidante internasional
De esta tempo on ia developa plu ca 100 linguas desiniada. La plu importante es ido e interlingua. Otra linguas desiniada es interesante, ma ave sola un pico de seguores. Esemplos es latino sine flexione, occidental, novial, glosa, e lingua franca nova.
Kabul
En la sentenio 19 temprana, la brites ia ocupa la site, ma pos institui relatas stranjer, los ia es forsada per estrae tota fortes de Afganistan. Un gera interna en la desenio de 1990 entre grupos variosa de rebelores ia destrui multe de la site, cual resulta en multe mores e feridas.
Kabul es conoseda per sua jardines, bazares, e palasios. En la pasada resente, lo ia es un atraente per hipis joven de la ueste. De la estrae de la Taliban de autoria en 2001 tarde, la site ia comensa reconstrui se con aida de la comunia internasional. An con multe atacas teroriste par grupos antistato, la site es developante e ia es la site sinco de sites cresete la plu rapida en la mundo de 2012.
Sindrom de Korsakov
La sindrom de Korsakov (acc psicose de Korsakov, e ance speleda Korsakoff) es un disturba neurolojial causada par la manca de tiamina (vitamina B1) en la serebro. El es nomida per Sergei Korsakov, la neurolojiste rusce ci populali la teoria.
On ave ses sintomes major de la sindrom:
Esta sintomes es causada par un manca de tiamina (vitamina B1), cual causa probable dana a la talamo medial e posable a la corpos mamelin, e la atrofia jeneral de la serebro.
La sindrom deveni de malnuri, frecuente causada par alcolisme. El pote ance es causada par disturbas de come, vomita cronica, nausea ensintal, la efetos de cimoterapia, veneni par mercurio, e mordes par la sentipede mukade en nion.
Trata es composada de repone o aumenta de tiamina intravenal o par injeta, con bon nuri e idri. Ma la amnesia e dana a la serebro responda no sempre a terapia. Recovre es lenta e frecuente noncompleta.
Mar
Jeolojial, un mar es un area de crosta de tera covreda par acua. Esta crosta es un strato de lava solidida, covrente la litosfero de la tera, estra la continentes.
La area de la Mar Mundal es 361 milion km², sua volum es 1370 milion km³, e sua profundia promedia es plu ca 3000 m. Esta numeros no inclui la mares no juntada a la Mar Mundal, como la Mar Caspian. La masa intera de la idrosfera es sirca 1,4 x 10²¹ kg, o sirca 0,023% de la masa intera de la tera.
La mares major:
La Atlantica e la Pasifica es comun divideda a partes Norde e Sude. En esta modo, nos ave la Mares Sete de naras.
Quebec
Quebec (franses: Québec) (pron. Cebec) es un provinse de Canada.
Cor de oscuria
Cor de oscuria es un noveleta par la novelor polsce-engles Joseph Conrad, sur un viaja a alta la Rio Congo en la Stato Libre de Congo, en la cor de Africa, par la naror de la nara Charles Marlow. Marlos nara la istoria a sua amis en un barco ancorida en la Rio Thames.
Quebec
La site capital es la Site Quebec.
Cor de oscuria
Sentral a la obra de Conrad es la idea de ce on ave diferes peti entre la suposada poplas sivilida e aceles descriveda como savajes, Cor de oscuria leva demandas sur imperalisme e razisme.
Quebec
En 1761, Quebec ia deveni un colonia brites.
En 1867, lo ia deveni un parte de la Confederation Canadienne.
Sveria
Sveria (ofisial la Rena de Sveria) es un pais nordica e scandinavian en Europa norde. Lo borda Noria a la ueste e norde e Suomi a la este, e es liada en la sude-ueste a Danmarc par un ponte-tunel cual traversa la Öresund. Con 450 295 cilometres cuadrida, Sveria es la pais tre de la plu grandes en la Uni European par area, ma con mera 10 milion persones, sua densia de popla es basa (22 persones per cilometre cuadrida); la densia la plu alta es en la dui sude de la pais. Sirca 85% de persones abita en rejiones urban.
Poplas germanica ia abita Sveria de edas preistorial, emerjinte en istoria como la gotos scandinavian e la svensces, e composante la poplas maral conoseda como nordicas. Sveria sude es xef cultival, ma la norde es forestosa. Sveria es un parte de la rejion jeografial Fenoscandia. La clima es jeneral multe temperada per un latitude tan norde, par influe de la mar: la pais ave estates continental calda.
Oji, Sveria es un monarcia constitual e democratia parlamental, con monarca per xef de stato. La site capital es Stockholm, cual es ance la site la plu poplada en la pais. La potia leginte parteni a la Riksdag, un legeria con un salon de 349 membros. La potia esecutante parrteni a la governa, presideda par la ministro xef. Sveria es un stato uniforma, presente divideda a 21 contias e 290 munisipas.
Sveria ia emerji como un pais autonom e unida en la Eda Media. En la Eda Media, la plu sude e ueste partes de Sveria de aora no ia es svensce, con ce Suomi alora ia es parte de Sveria. En la sentenio 17, lo ia estende sua teritorios per formi la Impero Svensce, cual ia deveni un de la potias grande de Europa asta la temprana de la sentenio 18. Teritorios svensce estra la Penisola Scandinavian ia es gradal perdeda en la sentenios 18 e 19, fininte con la propri de Suomi presente par Rusia en 1809.
La gera final en cual Sveria ia partisipa direta ia es en 1814, cuando Noria ia es militar forsada a uni. Pos alora, Sveria ia es pasosa, manteninte un politica ofisial de neutralia en cosas esterna. La uni con Noria ia es pasosa abolida en 1905, resultante la fronteras presente de Sveria. An si Sveria ia es formal neutral en ambos geras mundal, Sveria ia partisipa en laboras umaniste, como aseta refujadas de Europa deutx ocupada.
Pos la fini de Gera Fria, Sveria ia junta se a la Uni European a 1 janero 1995, ma pos un referendo lo ia rejeta membria de la Eurozona. Lo es ance un membro de la Nasiones Unida, la Consilia Nordica, la Consilia de Europa, la Organiza Mundal de Comersia, e la Organiza per Coopera e Developa Economial. Sveria no es membro de OTAN.
Sveria manteni un sistem nordica de aida sosial cual furni aida medical universal e educa universial per sua sitadanes. Lo ave la revenu oto de la plu altas de mundo per person, e apare alta en multe mesuras nasional, incluinte cualia de vive, sania, educa, proteje de librias sivil, competosia economial, egalia, ricia e developa umana.
La lingua major es svensce.
Cortex serebral
La cortex serebral es la area la plu grande de la serebro, e jua la rol xef en memoria, atende, persepi, cognisio, consensia, pensa, lingua, e personalia. Lo es la parte de la serebro la plu anterior e es composada de un zona esterna de texeda neuronal nomida la materia gris, cual conteni la corpos selulal de neurones. Lo es ance divideda entre du emisferas - destra e sinistra - par la fesur lonjitudal, ma la du emisferas es juntada a la media par la corpo colasal.
A la nivel selulal e sircuital, la cortex serebral es marcada par du cualias xef de organiza:
En mamales grande, la cortex serebral es tipal pliada, furninte un area de surfas plu grande en la volum restrinjeda de la cranio. Un area grande es crededa como importante car lo permete la ajunta e evolui de un diversia plu grande de modulos funsional. Un plia o cresta en la cortex es nomida un jiro, e la ranur es nomida un sulco (plia). Estas apare entre la developa fetal e continua matura pos nase tra la prosede nomida jiri. En la serebro umana, la majoria de la cortex serebral no es vidable de la esterna, ma es ascondeda en la sulcos.
La cortex serebral conteni un cuantia grande de corpos selulal neuronal e glial (aidante), plu sua formas complicada de dendrites e estendes de asones, cual junta a sinapses per crea sircuitos funsional. La cortex es composada intera de materia gris, e contrasta con la materia blanca a su, cual es composada xef de asones viajante a e de la cortex, con sua gainas de mielin e la corpos selulal de oligodendrosites.
Tradisional, la cortex es ance divideda entre cuatro lobes a cada lado: La frontal, la tempal, la parietal, e la osipital, divideda par sulcos profunda clar.
Tradision clasica
La tradision clasica ueste es la reseta de la anticia clasica elinica-roman per cultures posterior, spesial la Ueste posclasica, incluinte testos, ojetos, ideas, instituidas, monumentos, arciteta, fabricadas cultural, rituales, praticas e disedas.
La studia de la tradision clasica difere de la filolojia clasica, cual xerca recovre "la sinifias cual la testos antica ia ave en sua contestos orijinal". Lo esamina la fortias per descovre la realias de la mundo elinica-roman e "malcomprendes creosa" cual reinterprete valuas, ideas e modeles estetica anticin per usa contempora.
Leon
La leon (Panthera leo) es un mamal carnivor en la familia Felido. El es un gato musculosa, con un peto profonda, un testo corta e ronda, un colo reduida, oreas ronda, e un mexa a la fini de sua coda. La leon es dimorfosa sesal; mases es plu grande ca femas e pesa entre 150 a 250 kg per mases e 120 a 182 kg per femas. La mas ave un crinera protendente, cual es la marca la plu reconosable de la spesies. Un asosia de leones es composada de alga mases adulte, femas relatada, e leonetas. Grupos de femas xasa tipal con lunlotra, xef xasante ungulatos grande. La spesies es un predor culminante, ma los foraje cuando oportunias aveni. Alga leones es conoseda como xasante umanas, an si la spesies no fa esta tipal.
Tipal, la leon abita savanas ma es asente de forestas densa. El es plu comun diurna ca otra gatos grande, ma cuando persegueda el ajusta a ativia a note e duilus. En la plestosene, la leon ia abita tra Eurasia, Africa, e America Norde, ma oji el ia es reduida a poplas fratida en Africa susaharan e un popla sever menasada en India ueste. La poplas en Africa ia decrese par sirca 43% pos la desenio de 1990 temprana. Poplas de leones no es asetada estra areas protejeda. An si la causa no es plena comprendeda, la perde de abita e frontis con umana es la causas per conserna la plu grande.
Un de la animales simbolal la plu reconoseda en cultures umana, la leon ia es depintada e scultada, mostrada sur banderas nasional e loca, e en filmas e leteratur contempora. Leones ia es mantenida en zos de la eda de la Impero Roman e ia es un spesie xef per esibi tra la mundo de la sentenio 18 tarde. Representes de leones ia es comun en a periodo paleolitica alta; siselis e depintas en la Cava Lascaux e Cava Chauvet en Frans ia es datida a 17,000 anios a pasada, e imajes ia es trovada en cuasi tota cultures antica e medieval cual coaveni con la estendes pasada e presente de la leon.
Preistoria de la Caucasos
La preistoria de la Caucasos, como refletada en la arceolojia de la area, comensa flori en la neolitica tarde, la calcolitica, e la Eda de Bronze temprana:
La cultur Shulaveri-Shomu es un cultur neolitica cual ia esiste en la area de moderne Sacartvelo, Azerbaidjan, e Armenia, datida sirca la milenios 6 media e 5 temprana. Lo es distinguida par casas sirculo de brices de fango. La popla ia eleva animales e cultiva sereales. Vasos es decorada con grava, utiles es fabricada de osos, cornos de servos, e osidiana. Lo ia fabrica ance figures de femas, indicante un culto de fertilia.
Qahira
Qahira (conoseda en la ueste como "Cairo") (arabi: القاهرة‎) es la capital de Misre e la site la plu grande en Africa. Lo es situada prosima a la delta de la rio Nilo, en la norde de Misre. La cuantia de abitores es sirca 6,8 milion (estima de 1992). La plu de abitores es arabis misri. Qahira es la sentro comersial e industrial de Misre, con fabrica de stofas de coton, produidas de comedas, furnis de construi, veculos, e aviones.
Preistoria de la Caucasos
La cultur Leyla-Tepe es un cultur de Azerbaidjan antica. Sua vilas ia es distribuida sur la inclinas sude de la Caucasos sentral, xef en la distrito Adgam, de 4350 a 4000 aec. La abitantes ia entera sua mor en vasos seramica. La fabricadas de metal ia es sofisticada de la comensa de la cultur, e inclui multe benes de bronze. La cualia de metalurjia ia diminui cuando la cultur Kura-Araxes ia comensa.
Qahira
Qahira conteni multe instituidas cultural, universias e oteles. En la sentro es la isola de rio Zamalic, cual lia du rivas de la rio par tre pontes. Sur la riva este es stradas streta, bazares folida e sentos de mascitas. A la sude es Qahira vea en cual la comunia cristian coptica abita, con eglesas coptica.
Preistoria de la Caucasos
La cultur Kura-Araxes ia esiste de sirca 4000 aec a sirca 2000 aec. En alga locas, lo ia desapare tan temprana como 2600 aec. La evidentes la plu temprana de la cultur ia es trovada sur la Plano de Ararat, e ia sperde a norde per 3000 aec, ma no ia ateni Colhis. En tota, la cultur ia inclui un area vasta de sirca 1000 par 500 km, pd la areas moderne de Sacartvelo este, Dagestan, Txetxnia, Inguxetia, Osetia norde, Armenia, Iran norde-ueste, Turcia esta, e tan distante como Suria. La nom de la cultur es derivada de la vales de la Rio Cura e Rio Aras.
Qahira
La Universia Al Azhar es la plu vea e famosa de la instituidas muslim. Lo ave la Mascita Al Azhar, cual ia es construida en 970 ec. La Museo Misri conteni plu ca 1700 pesos de la colieda de faraon Tutankhamen. La scrivores e jornalistes es multe vivosa en la area. La piramides de Misre, cual ia servi como tombas per faraones antica, e la sculta de la Sfinx, cual ia es creada en 2565 aec, es locada a ueste de Qahira.
Istoria
On suposa ce Qahira ave sua orijina en Memfis, la capital vea, fundida en la milenio 4 aec. Cuando la fatimanes, un ramo de islam, ia concista Misre en 969 ec, los ia institui un sentro en la site, cual los ia renomi Al Qahira. La mamluces ia fundi sua capital en Qahira en la sentenio 13. La osmanianes ia invade Qahira en 1517 e sua rena continua a 1798, cuando la area ia es concistada par Napoleon 1 de Frans. La rena osmanian ia reveni en 1801, ma a la media de sentenio 19, la deta stranjer e la debilia de Impero Osmanan ia permete un influe european plu grande en Qahira. En realia, la briteses ia rena Misre de la tarda de la sentenio 19 asta pos la Gera Mundal Prima (1914–18). La organizas de turisme ia deveni un fonte importante de revenu stranjer per Misre.
Preistoria de la Caucasos
La cultur Maicop, sirce 3700 a 3000 aec, ia es un cultur arceolojial major de la Eda de Bronze en la rejion de la Caucasos ueste en Rusia sude. Lo estende de la Penisola Taman a la borda norde de Dagestan, e sude a la Rio Cura. La nom deriva de un entera rial trovada en la curgan de Maicop en la vale de la Rio Cuban.
La cultur Trialeti es nomida per la rejion Trialeti de Sacartvelo, e es datida a la milenio 3 tarde e 2 temprana. Lo ia emerji en la areas de la cultur Kura-Araxes presedente. Lo es notable per sua enteras: La elite ia es enterada en tombas grande e multe rica su montones de tera e petra. Los ia inclui multe ojetos de oro, e a veses caros de cuatro rotas, e ia es la mesma como la enteras de la cultur de curganes.
La cultures de curganes es asosiada con la teoria developada par Maria Gimbutas per la orijina de la popla indoeuropean. La cultur ia es nativa a la stepes norde de la Mar Negra, e no de la Caucasos. Ma la popla indoeuropean ia es multe influeda par la caucasianes, e la caucasianes par la indoeuropeanes.
La cultur Khojaly-Gadabay (sirca 1300 a 600 aec) es un cultur arceolojial de la Eda de Bronze tarde a la Eda de Fero temprana, en la rejion Karabakh de Azerbaidjan sude-ueste e Armenia este.
La Rena de Arme-Shupria (sirca 1300 a 1190 aec) ia es un rena hurian, conoseda tra scrives asirian, locada en la area moderne conoseda como la Plano Armenian, a la sude-ueste de Lago Van, bordante a Ararat mesma. La site capital ia es nomida Ubbumu.
En la sentenios 13 a 9 aec, la nom de la cultur Nairi ia apare en la arcivos asirian e hitita. Lo ia es un confedera de tribus en la Plano Armenian en la visina de Lago Van. La nom es ance usada per nomi la tribus armenian ci abita ala.
La Rena Diauehi (sentenio 12 a 9 aec) ia es un confedera tribal de Anatolia norde-este en la periodo pos-hitita. Diauehi es posible la loca de proto-cartuli.
La cultur colhisan (sirca 1200 a 600 aec) es un cultur de la Eda de Bronze, Eda de Fero de Sacartvelo ueste. Lo ia es partal segueda par la cultur coban en la Caucasos norde e sentral.
La cultur coban (sirca 1100 a 400 aec) es un cultur de la Eda de Bronze tarde e la Eda de Fero de la Caucasos norde e sentral. Lo es nomida per la vileta de Coban, Osetia Norde, a cual axas de gera, dagas, benes decorosa, e otra cosas ia es descovreda en un curgan. La fini de la cultur pare corelata con la estende de la scitianes en la rejion.
La Rena de Urartu (sirca 860 a 590 aec) es la nom de un rejion comun usada per la rena de la Eda de Fero ance conoseda par sua endonim, la Rena de Van, sentrida sirca Lago Van en la Plano Armenian. La lingua scriveda usada par la elite political es urartian, cual apare en cuneforma en Armenia e Turcia este, e es relatada a hurian. Urartu ia flori per du sentenios ante do lo es asorbada par la Impero Median en la sentenio 6 temprana aec, segueda par la concista par la Impero Acemenan.
Con la aveni de scrive, la preistoria de la Caucasos ia deveni istoria.
2003 CP20
2003 CP20 es un asteroide ce ia es descovreda par la Lincoln Near-Earth Asteroid Research Project (Lincoln Projeta per Rexerca a Asteroides Prosima a Tera) 11 febrero 2003, en New Mexico. El ia es la prima asteroide descovreda ce ave un orbita ce resta entre la orbita de la Tera. El ave un orbita de 233 dias, e vade prosima a Venus. Asteroides con un orbita como el ave la nom Aten Asteroides, e 2003 CP20 es un de la plu grande Aten asteroides.
Libros de la leteratur european (lista)
En esta paje on va scrive la libros xef de la leteratur european, clasida seguente la lingua en cual ia es scriveda:
Geste de Garin de Monglane
The central character is not Garin de Monglane but his supposed great-grandson, Guillaume d'Orange. These chansons deal with knights who were typically younger sons, not heirs, who seek land and glory through combat with the Infidel (in practice, Muslim) enemy.
Geste de Doon de Mayence
This cycle concerns traitors and rebels against royal authority. In each case the revolt ends with the defeat of the rebels and their eventual repentance.
Lorraine cycle
This local cycle of epics of Lorraine traditional history, in the late form in which it is now known, includes details evidently drawn from Huon de Bordeaux and Ogier le Danois.
Crusade cycle
Not listed by Bertrand de Bar-sur-Aube, this cycle deals with the First Crusade and its immediate aftermath.